Einnig var kosin ný verkefnastjórn en í henni eiga sæti Helga Lára Guðmundsdóttir frá Iceland Travel , Addý Ólafsdóttir frá Icelandair , Hákon Þór Sindrason frá Lækjarbrekku , Þorbjörg Þráinsdóttir frá Congress Reykjavík og Hildur Ómarsdóttir frá Icelandair Hotels . Ferðahandbókin Á ferð um Ísland er nú komin út hjá Útgáfufélaginu Heimi . Bókin er á þremur tungumálum . Enska útgáfan Around Iceland hefur komið út samfellt í 31 ár , íslenska útgáfan í 16 ár en þýska útgáfan Rund um Island kemur nú út í 9 sinn . Sambærileg kort eru einnig frá helstu þéttbýlisstöðum landsins . Þá er einnig að finna hálendiskafla með hálendiskorti og þjónustulistum í bókinni . Framkvæmdir eru langt komnar við endurbætur á gamla verslunar húsnæði Sigurðar Pálmasonar á Hvammstaga sem mun hýsa sýningaraðstöðu Selasetursins . Reiknað er með að það verði opnað seinnipart júní í sumar . Að sögn Magnúsar Oddssonar Ferðamálastjóra , sem skrifaði undir samninginn fyrir hönd Ferðamálastofu , er einkar ánægjulegt að sjá hversu mikinn metnað heimamenn leggja í verkefnið og þarna sé á ferðinni enn ein nýjungin í íslenskri ferðaþjónustu . Í framhaldi af fundi samgönguráðherra með framkvæmdastjóra ETC bauðst Ísland til að halda aðalfund ETC vorið 2007 hér á landi . Þá sé hefð fyrir að halda ráðstefnu samhliða fundinum þar sem kallaðir séu til sérfræðingar til að fjalla um málefni ferðaþjónustunnar í Evrópu frá ýmsum hliðum . Munum leggja metnað okkar í verkefniðNú fer í hönd undirbúningur fyrir fundinn þar sem m.a. verður ákveðið hvernig ráðstefna verður haldin samhliða honum . ? Það er mjög ánægjulegt að fá að halda þennan fund hér á landi næsta vor og við munum leggja okkar metnað í að hann verði eftirminnilegur þeim sem hann sækja , ásamt því að hann skili okkur og öðrum þátttakendum góðu veganesti frá þeirri faglegu umræðu sem þar verður um evrópsk ferðamál ? , segir Magnús Oddsson ferðamálastjóri .